stanford-oval/wikipedia huggingface dataset:
Lillie Langtry

John Everett Millais, A Jersey Lily, muotokuva Lillie Langtrysta, 1878.
Mrs. Langtry, valokuva, 1899.
Lillie Langtry, oik. Emilie Charlotte Le Breton (13. lokakuuta 1853 Jersey – 12. helmikuuta 1929 Monte Carlo) oli brittiläinen näyttelijä.
Emilie Charlotte Le Breton oli seitsenlapsisen perheen toiseksi nuorin lapsi. Emilie oli ainoa tyttö; hänellä oli kaikkiaan kuusi veljeä, jotka olivat Francis Corbet (1843–1872), William Inglis (1846–1931), Trevor Alexander (1847–1870), Maurice Vavasour (1849–1881), Clement Martin (1851–1927) ja Reginald Le Breton (1855–1876). Kaikki lapset elivät aikuisikään, mutta suurin osa Langtryn veljistä menehtyi 20-30-vuotiaina.
Langtry sai nimen Jersey Lily synnyinpaikkansa mukaan, ja aito amaryllis kantaa joskus hänen nimeään. Häntä pidettiin yhtenä ajan kauneimmista naisista. Brittiläinen taiteilija John Everett Millais maalasi hänestä vuonna 1878 tunnetun muotokuvan "A Jersey Lily". Hänen isänsä William Corbet Le Breton oli kirkkoherra Jerseyn saarella.
Kuuluisimpia Langtryn ihailijoita oli "tuomari" Roy Bean joka jopa nimesi rakentamansa saluunan Jersey Lilyksi, ja saluunassa hänellä oli kuvakopio Millaissin kuulusta taulusta. Tiettävästi Roy Bean ei kuitenkaan ollut koskaan nähnyt/kuullut Langtryn esiintyvän.
Hän avioitui vuonna 1874 Edward Langtryn kanssa pikaisesti aamutuimaan, ennen vuoroveden nousua. Sairastuttuaan samana kesänä lavantautiin hän meni toipumaan Lontooseen, missä hän kauneutensa ansiosta pääsi seurapiireihin. Hänen tyttärensä Jeanne Marie syntyi 1881. Hän muutti Yhdysvaltoihin 1896, sai Yhdysvaltojen kansalaisuuden ja erosi miehestään. Hänen miehensä kuoli 1897. 1899 hän avioitui sir Hugo de Bathen kanssa. Viimeiset vuotensa hän asui Monacossa, ja hänet haudattiin kotisaaren Jerseyn hautausmaalle. Langtry oli myös Walesin prinssin, myöhemmin kuningas Edvard VII, rakastajatar vuosina 1877–1880.
Näyttämöurallaan Langtry teki ensiesiintymisensä Lontoossa 1881. Hänen suurin menestyksensä oli Rosalindin rooli William Shakespeare näytelmässä Miten haluatte.
Langtryn elämästä on tehty 1978 televisiosarja Lillie, jossa Francesca Annis näytteli pääosaa Lillie Langtryna. Häntä on käytetty henkilöhahmona William Wylerin ohjaamassa elokuvassa Lännen mies.
Aiheesta muualla

Lillie Langtry Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Kauhukeittiö (kausi 15)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 15 ohjelman voittaja pääsi johtamaan lasvegasilaista miljardin dollarin Bally's Las Vegas -kasinohotellin BLT Steak -ravintolaa. Kausi esitettiin Yhdysvalloissa FOX-kanavalla 15. tammikuuta – 29. huhtikuuta 2016.
Henkilökunta

Gordon Ramsay, keittiömestari, keittiöpäällikkö ja ohjelman juontaja.
Aaron Mitrano. apulaiskeittiöpäällikkö/sinisen ryhmän johtaja.
Christina Wilson, apulaiskeittiöpäällikkö/punaisen ryhmän johtaja.
Marino Monferrato, hovimestari.
Kilpailijat

Kilpailijat jaettiin joukkueisiin sukupuolen mukaisesti.
Kilpailijat > Sininen joukkue

Jared Bobkin, 28, linjastokokki.
Frank Cala, 25, laivastokokki.
Chad Gelso, 25, apulaiskokki.
Eddie Jaskowiak, 27, apulaiskokki.
Hassan Musselmani, 24, pitopalvelun apulaiskeittiöpäällikkö.
Mark Paras, 27, linjastokokki.
Alan Parker, 42, apulaiskokki.
Joe Ricci, 31, apulaiskokki.
Kevin Ridlon, 29, ruokapalvelupäällikkö.
Kilpailijat > Punainen joukkue

Kristin Barone, 27, linjastokokki.
Sherkenna Buggs, 30, yksityiskokki.
Meese Davis, 25, collegen ruokalakokki.
Jackie Fuchs, 32, linjastokokki.
Dannie Harrison, 30, linjastokokki.
Ariel Malone, 26, maaseutuklubin kokki. (voittaja)
Ashley Nickell, 27, ruoanlaittokokki.
Amanda "Manda" Palomino, 30, apulaiskokki.
Vanessa Soltero, 33, lentokenttäkokki.
Kilpailijat > Musta joukkue (top 5)

Kristin Barone
Jared Bobkin
Ariel Malone
Ashley Nickell
Manda Palomino
Kilpailijat > Finaalin joukkueet

Ariel Malonen joukkue
Dannie Harrison
Manda Palomino
Jackie Fuchs
Jared Bobkin
Kristin Baronen joukkue
Frank Cala
Joe Ricci
Ashley Nickell
Chad Gelso
Kritiikkiä

Pudottuaan kilpailusta 12.jaksossa Frank Cala esitti naiskilpailijoita ja laivastossa palvelevia naisia kohtaan halventavia seksistisiä kommentteja, minkä seurauksena hän menetti työnsä ja hänet siirrettiin toisiin tehtäviin.
Lievestuoreenjärvi

| Lievestuoreenjärvi |
| --- | --- |
 Lievestuoreenjärvi Hyyppäänvuorelta
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°18′51″N, 26°08′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskujoki:  Sahinjoki Kuusveteen
Järvinumero:  14.391.1.001
Mittaustietoja
Pinnankorkeus:  84,9 m  
Pituus:  14,597 km  
Leveys:  6,188 km  
Rantaviiva:  107,356 km  
Pinta-ala:  40,515 km²  
Tilavuus:  0,4015592 km³  
Keskisyvyys:  9,91 m  
Suurin syvyys:  70 m  
Saaria:  79 
 fiLievestuoreenjärvi 
Lievestuoreenjärvi on runsaan 40 neliökilometrin suuruinen järvi Laukaassa Rautalammin reitissä. Sahinjoki laskee sen pohjoispäästä Kuusveteen.
Järven eteläpäässä on Lievestuoreen kylä, joka tunnetaan erityisesti 1920–1980-luvuilla toimineesta Lievestuoreen sellutehtaasta ja laulusta "Lievestuoreen Liisa". Tehtaan jätevesiä johdettiin Lievestuoreenjärveen aluksi suoraan, sittemmin puhdistamon ja Laajalahdesta padotun laskeutusaltaan kautta. Tehtaan sulkemisen jälkeen on laskeutusallasta ja Laajalahtea kunnostettu muun muassa ruoppaamalla. Lievestuoreenjärven ekologinen tila on parantunut niin paljon, että se on vuonna 2013 luokiteltu hyväksi.
Järven länsirannalla on Hyyppäänvuori, joka on maisemallisesti erittäin merkittäväksi luokiteltu noin 30 hehtaarin kokoinen, kallioluontotyyppiä edustava Natura 2000 -kohde. Luonnonarvojensa lisäksi Hyyppäänvuori on luonnonmaisema-alueena tunnettu matkailukohde.
Aiheesta muualla

Outi Manninen: Lievestuoreenjärven historiaa (Arkistoitu – Internet Archive) Laurinkylän koulun projekti 2006. Viitattu 25.5.2014.
(14.3)
Lelukaupan häät

| Lelukaupan häät Miljoonasade |
| --- | --- | --- |

Studioalbumin tiedot
 Äänitetty : Finnvox
 Julkaistu: 11. maaliskuuta 1992
 Tuottaja(t): Janne Louhivuori
 Tyylilaji: poprock
 Kesto: 56.14
 Levy-yhtiö: Warner Music
Miljoonasateen muut julkaisut
| Nuoli ja väri 1991 | Lelukaupan häät 1992 | Pullo hunajaa 1992 |
Lelukaupan häät on suomalaisen Miljoonasade-yhtyeen kuudes studioalbumi. Se julkaistiin 11. maaliskuuta 1992.
Kappaleet

Kaikki kappaleet sanoittanut Heikki Salo.
Sarjakuvatyttö – 3.54  (säv. Ari Laaksonen & Heikki Salo, sov. Miljoonasade & Janne Louhivuori)
506 ikkunaa – 4.05  (säv. Olli Heikkinen, sov. Miljoonasade)
Pakolaistaivas – 4.33  (säv. Laaksonen, sov. Miljoonasade & Louhivuori)
Dildo – 4.26  (säv. Matti Nurro, sov. Miljoonasade)
Luuranko kaapissa – 4.07  (säv. Heikkinen, sov. Miljoonasade)
Meitä jyrätään – 3.55  (säv. Salo, sov. Miljoonasade & Louhivuori)
Tyttö skeittaa – 2.36  (säv. Nurro, sov. Miljoonasade)
Lelukaupan häät – 4.43  (säv. Jarmo Hovi, sov. Miljoonasade)
Lapsuus näkemiin – 5.32  (säv. Nurro, sov. Miljoonasade)
Murheenkryynit – 4.19  (säv. Heikkinen, sov. Miljoonasade)
Ryyppyruusu – 2.56  (säv. Salo, sov. Miljoonasade & Louhivuori)
Ehkä on myöhäistä – 3.20  (säv. Nurro, sov. Miljoonasade)
Hymy ja kyynel – 3.50  (säv. Nurro, sov. Miljoonasade)
Matkaohjeita – 3.57  (säv. & sov. Nurro)
Kokoonpano

Olli Heikkinen
Jarmo Hovi
Ari Laaksonen
Matti Nurro
Heikki Salo
Kokoonpano > Tuotanto

Dan Tigerstedt – äänittäjä, miksaaja
Pauli Saastamoinen – masteroija
Janne Louhivuori – tuottaja
Michael Aston – kansikuva
Eero Heikkinen – layout
Eiliset lelut – kannen lelukauppa
Aiheesta muualla

Lelukaupan häät Discogsissa (englanniksi)
Karl Malmström

| Mitalit | Mitalit | Mitalit |  |
| --- | --- | --- | --- |
|  Karl Malmström |  Karl Malmström |  Karl Malmström |  |
Maa:   Ruotsi
Miesten uimahypyt
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1908 | 10 m kerroshypyt |  |
Karl Fritiof Malmström (27. joulukuuta 1875 Göteborg – 6. syyskuuta 1938 Göteborg) oli ruotsalainen uimahyppääjä. Hän kilpaili vuoden 1908 kesäolympialaisissa Lontoossa sekä ponnahduslaudalla että kerroshypyissä. Viimeksi mainitussa hän sai hopeamitalin pisteillä 78,73.
Kenttäurheilijat-58

| Kenttäurheilijat-58 |
| --- | --- |

Perustettu:  1958
Paikkakunta:  Vantaa, Suomi
Lajit:  yleisurheilu
Kotisivu:  https://www.ku-58.fi
Kenttäurheilijat -58 r.y. (KU-58) on vuonna 1958 perustettu vantaalainen yleisurheiluseura. Seuran toiminta-alue on Itä-Vantaa ja sen toimisto sijaitsee Hiekkaharjussa urheilukentän länsipäässä. Seuran painopisteenä on nuorisourheilu. Seuraa tarjoaa yleisurheilua ja juoksua kaiken ikäisille henkilöille. Puheenjohtajana toimii Heikki Mäkinen. Seuralla on myös itsenäisesti toimiva keilajaosto Bowling-58. KU-58:n menestyneitä urheilijoita tällä hetkellä ovat juoksijat Hilla Uusimäki, Ville Lampinen, Laura Manninen, Jenni Moskari, kolmiloikkaaja Tuomas Kaukolahti, kymmenottelija Leo Uusimäki ja pituushyppääjä Anne-Mari Lehtiö
KU-58 kuuluu Suomen Urheiluliiton seuraluokittelussa superluokkaan (sijalla 9 vuonna 2016). Seuralla on noin 450 yleisurheilupassin lunastanutta urheilijaa.
Aiheesta muualla

Kenttäurheilijat-58
Voihappo

| Voihappo |
| --- | --- |

Tunnisteet
IUPAC-nimi:  1-butaanikarboksyylihappo
CAS-numero:  107-92-6
PubChem CID:  264
Ominaisuudet
Molekyylikaava:  C4H8O2
Moolimassa:  88,1 g/mol
Ulkomuoto:  neste (väritön, öljymäinen)
Sulamispiste:  −7,9 °C (265 K)
Kiehumispiste:  164 °C (437 K)
Tiheys:  0,96 g/cm3
Liukoisuus veteen:  sekoittuu veteen
Voihappo eli butaanihappo (C4H8O2) on voissa ja muissa eläinrasvoissa esiintyvä lyhytketjuinen tyydyttynyt rasvahappo.
Voihappo on vesiliuokoinen orgaaninen yhdiste, joka on huoneenlämmössä (20 °C) olomuodoltaan väritöntä, öljymäistä nestettä, jolla on paha haju ja pistävä maku. Voihappo on kuitenkin vaaratonta.
Voihapon moolimassa on 88,1 g/mol, sulamispiste −7,9 °C, kiehumispiste 164 °C, tiheys 0,96 g/cm3, leimahduspiste 72 °C c.c., itsesyttymislämpötila 452 °C ja CAS-numero 107-92-6.
Voihapon kemiallinen kaava on C4H8O2 eli C3H7COOH ja rakennekaava CH3CH2CH2COOH. Voihaposta käytetään myös nimityksiä butyyrihappo, etyylietikkahappo ja 1-propaanikarboksyylihappo.
Voi sisältää 3-4 prosenttia voihaposta muodostuneita glyseridejä. Kun voi eltaantuu eli härskiintyy, sen glyseridit hajoavat glyseroliksi ja vapaiksi rasvahapoiksi. Tällöin vapautuu myös eltaantuneelta haisevaa voihappoa sekä syntyy butyraatteihin kuuluvia voihapon suoloja.
Myös voihapon estereitä kutsutaan butyraateiksi (engl. butyrate (C4H7O2−). Voihapon metyyliesteri on nimeltään metyylibutyraatti.
Voihappoa esiintyy myös kukkien tuoksuissa ja semiokemikaalina eliöiden viestinnässä. Voihappoa muodostuu myös lehtipuiden kirvojen mesikasteesta, jolloin Suomessa etenkin lehmusten läheisyydessä saattaa keskikesällä haista härskiltä voilta.
Teollinen tuotanto

Voihappoa voidaan tuottaa teollisesti pääasiassa uusiutumattomista raaka-aineista hapettamalla butanaalia, jota saadaan raakaöljyn oksosynteesissä muodostuvasta propeenista. Sitä voidaan tuottaa myös hieman kalliimmalla mikrobiologisesti fermentoimalla uusiutuvia luonnonvaroja. Useat bakteerit tuottavat aineenvaihduntatuotteinaan voihappoa anaerobisissa eli hapettomissa olosuhteissa. Voihappoa voidaan valmistaa  käymisteitse esimerkiksi perunan, maissin ja riisin tärkkelyksestä butaanihappobakteerien avulla. Muina hiililähteinä bakteerit
voivat käyttää glukoosia, laktoosia, sakkaroosia, vehnää tai selluloosaa. Voihappoa tuottavia bakteerikantoja ovat esimerkiksi Clostridium-, Butyrivibrio-, Butyribacterium-, Sarcina-, Eubacterium-, Fusobacterium- ja Megasphaera -sukuihin kuuluvat anaerobiset mikro-organismit.
Terveysvaikutukset

Suolistossa esiintyvä voihappo näyttää hillitsevän tulehdusta ja syöpäsolujen kasvua sekä vähentävän happiradikaalien syntyä.
Kati Kunnas-Holmström

Kati Kunnas-Holmström (s. 1962 Espoo) on porilainen keramiikkataiteilija ja museoammattilainen.
Kunnas-Holmström toimi vuosina 1984-2014 perustamassaan Karotti-keramiikkapajassa. Keramiikkauransa jälkeen Kunnas-Holmström on toiminut Porin taidemuseossa ja toimittanut useita kansainvälistä ja kotimaista nykytaidetta käsitteleviä näyttelyjulkaisuja.[lähde? ]
Keramiikkataiteilijana Kunnas-Holmström tunnetaan erityisesti KIDE-sarjasta, joka sai alkunsa, kun Kemiran Porin tehdas tilasi messuosastolleen Milanoon tuotteita, jotka sisälsivät titaanidioksidia. Kunnas-Holmström suunnitteli KIDE-sarjan, joka perustuu värimetallioksidien reaktioon tuotteen poltossa. Menetelmässä lasiteaineksen pinnalle ja sekaan kasvaa makrokiteitä, joiden sijaintia ja kokoa ei voi määrätä ennalta. Lopputuloksena syntyy jääkukkia, jotka taittavat valoa hologrammin tavoin.
Palkinnot

Vuoden 2006 Satakunnan Taito-käsityöyrittäjä[lähde? ]
Theresa Eslund

Theresa Nielsen 2017
| Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Maa:   Tanska> Naisten jalkapallo. |
| --- | --- | --- | --- |
|  Hopeaa | Hollanti 2017 | Jalkapallo |  |
Theresa Eslund (o.s. Nielsen, s. 20. heinäkuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 133 maaottelua ja tehnyt niissä viisi maalia. Hän pelasi vuoden 2013 EM-kisoissa Tanskan kaikissa viidessä ottelussa. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi maaliskuussa 2008.
Nielsen edustaa seuratasolla Brøndby IF:ää. Aiemmin hän on pelannut Hvidovre IF:ssä vuoteen 2002, BSF:ssä vuosina 2003–2008, Brøndby IF:ssä vuosina 2009–2016, norjalaisessa Vålerenga IF:ssä vuonna 2017 ja yhdysvaltalaisessa Seattle Reign FC:ssä vuosina 2018–2019.
Leonid Mosendz

| Leonid Mosendz> Леонід Мосендз |
| --- | --- |
 Leonid Mosendz
Henkilötiedot
Syntynyt: 20. syyskuuta 1897 Mohyliv-Podilskyi, Venäjän keisarikunta
Kuollut: 13. lokakuuta 1948 (51 vuotta) Blonay, Sveitsi
Ammatti:  kirjailija
Kirjailija
Salanimi: Osyp Ljaskovets  Rostyslav Berladnyk
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Leonid Mosendz (ukr. Леонід Мосендз, kirjailijanimiä Osyp Ljaskovets, Осип Лясковець; Rostyslav Berladnyk, Ростислав Берладник; 20. syyskuuta 1897 Mohyliv-Podilskyi, Venäjän keisarikunta – 13. lokakuuta 1948 Blonay, Sveitsi) oli ukrainalainen kirjailija.
Elämäkerta

Mosendz opiskeli Vinnytsjan opettajaseminaarissa 1911–1915 ja toimi opettajana  Hnivanissa 1918–1920. Ukrainan kansantasavallan armeijasta kotiutettuna hän pakeni 1920 Puolaan mutta palasi Lutskiin 1921, jolloin puolalaiset pidättivät hänet ja hän joutui internointileirille Kalisziin. Vapauduttuaan hän opiskeli kemiaa 1923–1928 Poděbradyssa Ukrainalaisessa maatalousakatemiassa ja sen jälkeen kaksi vuotta Brnossa, jossa hän suoritti tohtorin tutkinnon 1931. Hän työskenteli sitten insinöörinä Bratislavassa. Hän toimi 1937–1939 opettajana kauppakoulussa Sevljušissa Transkarpatiassa. 1939–1945 hän työskenteli kemistinä Bratislavassa, josta hän pakeni Itävaltaan brittiläiselle vyöhykkeelle. Hän kuoli Sveitsissä tuberkuloosiparantolassa.
Kirjailijana

Mosendz kirjoitti 1920-luvun loppupuolelta alkaen eri lehtiin runoja, proosaa, kirjallisuusarvosteluja ja -katsauksia. Hän julkaisi proosaa ja runoja myös kirjoina. Hänen kuolemansa jälkeen ilmestyi keskeneräiseksi jäänyt romaani Ostannii prorok (1960, 'Viimeinen profeetta'). Hän käänsi kirjallisuutta ukrainaksi monista kielistä. Hänen tuotantonsa pääteema juontuu hänen vahvasta isänmaallisuudestaan.
Mosendz kirjoitti Juri Klenin kanssa yhteisellä salanimellä Porfyri Horotak kirjallisia parodioita, jotka ilmestyivät 1947 nimellä Dyjabolitšni paraboly (suom. Pirullisia paraabeleja).
Aiheesta muualla

Kuvia tai muita tiedostoja aiheesta Leonid Mosendz Wikimedia Commonsissa
Theresa Kronthaler

Theresa Kronthaler
Theresa Kronthaler (s. 1979) on saksalainen ooppera- ja konserttilaulaja, joka on äänialaltaan mezzosopraano.
Kronthaler syntyi Saksassa, mutta varttui Roomassa. Ensimmäiset laulutuntinsa hän sai Elio Battaglialta Torinossa. Kronthaler opiskeli näyttämötaidetta Lontoossa ennen pääsemistään Hochschule für Musik Hanns Eisler Berliniin, jossa hänen opettajiaan olivat Renate Faltin ja Julia Varady. Hän osallistui myös monille mestarikursseille, joita pitivät Christa Ludwig, Dietrich Fischer-Dieskau ja Thomas Quasthoff.
Kronthaler teki varhain debyytin Prinssi Orlofskyn roolissa Johann Strauss II:n operetissa Lepakko Grand Théâtre de Genèvessä. Tämän jälkeen hän liittyi Düsseldorfiin Deutsche Oper am Rheiniin, jossa hän esiintyi muun muassa Dorabellana (Così fan tutte), Anniona (La clemenza di Tito) ja Hannuna (Hannu ja Kerttu). Kronthaler pääsi laulamaan myös Frankfurtiin ja Theater an der Wieniin. Vuosina 2012–2016 hän oli jäsen Berliinin Komische Operissa. Kronthaler on tulkinnut oopperoita barokkiteoksista uusiin teoksiin. Hän esiintyi Michael Boderin johdolla Theater an der Wienissä Ophelian roolissa Anno Schreierin oopperan Hamlet kantaesityksessä. Kronthaler on tehnyt konserttiesiintyjänä kiertueita moniin maihin ja esiintynyt orkesterien solistina muun muassa Wolfgang Amadeus Mozartin Requiemin, Ludwig van Beethovenin yhdeksännen sinfonian ja Missa Solemniksen sekä Gustav Mahlerin sinfonioiden esityksissä. Yksinlaulujen tulkitsijana Kronthaler on tehnyt yhteistyötä pianisti Daniel Heiden kanssa.
Kronthaler eteni semifinalistiksi vuoden 2008 Kuningatar Elisabetin musiikkikilpailussa. Hänen ensimmäinen albuminsa The Living Loving Maid julkaistiin Sony Classical Recordsin kautta. Levy koostui Kronthaler Trion sovittamista uusista tulkinnoista tunnetuista barokkiaarioista.
Tasanko (Ranskan vallankumous)

Tasanko (ransk. la Plaine) tai suo (le Marais) oli Ranskan suuren vallankumouksen aikana kansalliskonventin keskustalaisista edustajista käytetty nimitys. He sijoittuivat radikaalin vuoripuolueen ja maltillisten girondistien väliin. Nimet ”tasanko” ja ”vuori” viittasivat istumapaikkojen sijoittumiseen konventin istuntosalissa. Keskustalaiset edustajat muodostivat enemmistön konventin jäsenistä ja olivat siten vaa’ankieliasemassa kaikkia päätöksiä tehtäessä. Aluksi ”tasangon” edustajat myötäilivät Emmanuel Joseph Sieyèsin johdolla girondisteja, mutta Ludvig XVI:n kuolemantuomiosta päätettäessä he tukivat vuoripuolueen jyrkkää linjaa. Vuonna 1794 he auttoivat Robespierren syrjäyttämisessä.
Life for Rent

| Life for Rent Dido |
| --- | --- | --- |

Studioalbumin tiedot
 Äänitetty : The Ark, The Church, Cubejam and Wessex Studios
 Julkaistu: 30. syyskuuta 2003
 Formaatti: CD
 Tuottaja(t): Rollo Armstrong Dido Armstrong Mike Hedges
 Tyylilaji: pop, trip hop
 Kesto: 54.02
 Levy-yhtiö: BMG, Cheeky
Listasijoitukset
  Suomen virallinen lista: 3.
Didon muut julkaisut
| No Angel 1999 | Life for Rent 2003 | Safe Trip Home 2008 |
Life for Rent on Didon toinen albumi, joka julkaistiin 30. syyskuuta 2003. Vuonna 2003 albumilta julkaistiin singlet White Flag, Stoned (12" vinyyli/digilataus) ja Life for Rent. Seuraavana vuonna julkaistiin singlet myös kappaleista Don't Leave Home ja Sand in My Shoes. Sisarukset Rollo ja Dido ovat tuottaneet kahdestaan albumin lukuun ottamatta kappaleita 6 ja 11, joilla kolmantena tuottajana oli Mike Hedges.
Albumi nousi Suomen virallisen listan sijalle 3.
Kappaleet

White Flag – 4.01 (säv. Dido Armstrong, Rollo Armstrong, Rick Nowels)
Stoned – 5.55 (säv. D. Armstrong, R. Armstrong, Lester Mendez)
Life for Rent – 3.41 (säv. D. Armstrong, R. Armstrong)
Mary's in India – 3.42 (säv. D. Armstrong, R. Armstrong)
See You When You're 40 – 5.20 (säv. D. Armstrong, R. Armstrong, Aubrey Nunn)
Don't Leave Home – 3.46 (säv. D. Armstrong, R. Armstrong)
Who Makes You Feel – 4.21 (säv. D. Armstrong, R. Armstrong, John Harrison)
Sand in My Shoes – 5.00 (säv. D. Armstrong, Nowels)
Do You Have a Little Time – 3.55 (säv. D. Armstrong, Bates, Nowels)
This Land Is Mine – 3.46 (säv. D. Armstrong, R. Armstrong, Nowels)
See the Sun – 10.36 ( säv. D. Armstrong )
Kappale "See the Sun" kestää 5:04, jota seuraa muutaman minuutin hiljaisuus sekä piilotettu kappale "Closer".
Arviot

Allmusic:
Entertainment Weekly: B
Rolling Stone:
Tinja Töyrylä

Tinja Töyrylä (s. 2000)  on suomalainen pesäpalloilija, joka edustaa Superpesiksessä pelaavaa Rauman Feraa, joka on myös hänen kasvattajaseuransa. Kaudella 2017 alkaneella Superpesisurallaan Töyrylä on pelannut 25.7.2018 mennessä 24 runkosarjaottelua joissa on lyönyt 20 ja tuonut kuusi juoksua sekä kerännyt 62 kärkilyöntiä. Pudotuspeleissä hän on pelannut neljä ottelua, joissa on lyönyt yhden juoksun ja kolme kärkilyöntiä. Töyrylä pelasi B-tyttöjen Itä-Länsi-ottelussa Joensuussa 2018.
Karl Mannelin

Karl Petrus Mannelin (sukunimi myöh. Ainamo, 29. marraskuuta 1883 Huittinen – 20. maaliskuuta 1927 Loviisa) oli suomalainen päätoimittaja ja 1900-luvun alun sortovuosien aktivisti.
Mannelinin vanhemmat olivat Huittisten pitäjänapulainen, varapastori Fredrik Werner Mannelin (1854–1930) ja Anna Ingelius. Hän pääsi ylioppilaaksi 1902 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi ja maisteriksi 1907.
Mannelin osallistui 1900-luvun alussa aktivistien toimintaan ja oli mukana Voimaliitossa salanimellä Eero Kalske. Hän toimitti vuosina 1906–1907 Suomen aktiivisen vastustuspuolueen suomenkielistä Vastaisuus-viikkolehteä ja vuosina 1909–1910 puolueen ruotsinkielistä Framtid-viikkolehteä yhdessä aktivistipuolueen puheenjohtajan Johannes Gummeruksen kanssa. Viimeksi Mannelin oli Loviisan Sanomien päätoimittajana.
Karl Mannelin oli naimisissa 1906–1913 Signe Hanna Lovisa Cronan kanssa ja 1914–1917 Elvi Maria Wilhelmina Nylundin kanssa, molemmat liitot päättyivät avioeroon. Elämänsä loppuun saakka hän oli naimisissa vuodesta 1921 alkaen Lena Maria Gerlanderin kanssa.
Teokset

Finlands smörexport: en statistisk-ekonomisk studie, väitöskirja. Helsingfors, jakelija A. B. Ateneum, 1912
Bröder Åström Aktiebolag: 1863 18/5 1913. Bröder Åström, Helsingfors 1913 (julkaistu samalla nimellä myös saksaksi)
Kenji Shimaoka

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Kultaa | München 1972 | joukkuekilpailu |  |
|  Hopeaa | México 1968 | joukkuekilpailu |  |
Kenji Shimaoka (jap. 嶋岡 健治; s. 9. toukokuuta 1949 Tokio) on japanilainen entinen lentopalloilija. Hän sai joukkueineen hopeaa kesäolympialaisissa 1968 Méxicossa ja voitti sitten kultaa kesäolympialaisissa 1972 Münchenissä. Hän kilpaili vielä vuoden 1976 kesäolympialaisissa Montrealissa ja kuului siellä neljänneksi sijoittuneeseen joukkueeseen.
Kenji Kimura

| Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Mitalit> Maa:   Japani.Miesten lentopallo. Olympialaiset  | Maa:   Japani> Miesten lentopallo. |
| --- | --- | --- | --- |
|  Kultaa | München 1972 | joukkuekilpailu |  |
|  Hopeaa | México 1968 | joukkuekilpailu |  |
Kenji Kimura (jap. 木村 憲治; s. 19. heinäkuuta 1945 Tokio) on japanilainen entinen lentopalloilija. Hän voitti joukkueensa jäsenenä kultaa vuoden 1972 kesäolympialaisissa Münchenissä. Lisäksi hän oli aiemmin saanut joukkueineen hopeaa vuoden 1968 kesäolympialaisissa Méxicossa.